চুনারুঘাট প্রতিনিধি ॥ চুনারুঘাটে ৫ম শ্রেণীর ছাত্রী ঋতু আক্তার (১২) অবশেষে বাল্য বিয়ের হাত থেকে রক্ষা পেয়েছে। গতকাল মঙ্গলবার উপজেলা প্রশাসনের হস্তক্ষেপে এ বিয়েটি বাতিল করা হয়। এ সময় নির্বাহী কর্মকর্তা ঋতু সহ তার মাকে উপজেলা নির্বাহী অফিসের কর্যালয়ে ডেকে নিয়ে ১৮ বছর পূর্ণ না হওয়ার আগে ঋতুকে বিয়ে দিবে না এবং তার লেখা পড়া বন্ধ করবে না মর্মে মুছলেখা আদায় করেন। জানা যায়, চুনারুঘাট উপজেলার দক্ষিণ দেওরগাছ গ্রামের মরম আলীর কন্যা ও চান্দপুর বস্তী আদর্শ সরকারী প্রাথমিক বিদ্যালয়ের ৫ম শ্রেণীর ছাত্রী ঋতু আক্তারকে তার মা বাবা বিয়ে দেওয়ার জন আজ বুধবার দিন ধার্য্য করেছিল। এ খবর গতকাল মঙ্গলবার “বিভিন্ন পত্রিকায় প্রকাশিত হলে টনক নড়ে প্রশাসনের। এ অবস্থায় উপজেলা নির্বাহী ...